CELEX: 62020TN0654
Language: et
Date: 2020-10-27 00:00:00
Title: Kohtuasi T-654/20: 27. oktoobril 2020 esitatud hagi – Silex versus komisjon ja EASME

18.1.2021   
            
            
               ET
            
            
               Euroopa Liidu Teataja
            
            
               C 19/59
            
         
      27. oktoobril 2020 esitatud hagi – Silex versus komisjon ja EASME
      (Kohtuasi T-654/20)
      (2021/C 19/63)
      Kohtumenetluse keel: ungari
      
         Pooled
      
      
         Hageja: Silex Ipari Automatizálási Zrt. (Budapest, Ungari) (esindaja: advokaat A. Baratta)
      
         Kostjad: Euroopa Komisjon ning Väikeste ja Keskmise Suurusega Ettevõtjate Rakendusamet
      
         Nõuded
      
      Hageja palub Üldkohtul:
      
                  —
               
               
                  tühistada EASME 18. augusti 2020. aastal välja antud võlateade nr 3242009492 (edaspidi „võlateade“) osas, milles on nõutud 55 454,44 euro maksmist;
               
            
                  —
               
               
                  tühistada EASME poolt koos võlateatega saadetud kiri nr Ref. Ares(2020)4309529 – 18/08/2020 (edaspidi „kiri“) osas, milles on nõutud 48 238,75 euro tagasimaksmist tagatisfondi maksete vabastamise teel;
               
            
                  —
               
               
                  tühistada koos võlateatega saadetud kiri osas, milles on saadetud lõplike finantsaruannete otsesed personalikulud summas 210 423,11 eurot kvalifitseeritakse abikõlbmatuks;
               
            
                  —
               
               
                  tühistada võlateatega saadetud kiri osas, milles saadetud lõplike finantsaruannete otsesed kulud summas 52 605,78 eurot kvalifitseeritakse abikõlbmatuks;
               
            
                  —
               
               
                  mõista kohtukulud välja EASME-lt ja komisjonilt.
               
            
         Väited ja peamised argumendid
      
      Hageja esitab hagi põhjenduseks viis väidet.
      
                  1.
               
               
                  Esimene õiguslik väide, et on rikutud põhjendamiskohustust
                  EASME on rikkunud põhjendamiskohustust, kuna ta ei põhistanud nõutaval moel võlateates ja sellega koos saadetud kirjas esitatud nõudeid.
               
            
                  2.
               
               
                  Teine õiguslik väide, et on rikutud hea halduse põhimõtet
                  EASME on rikkunud hea halduse põhimõtet sellega, et:
                  
                              —
                           
                           
                              ta ei vastanud sisuliselt hageja tehnilistele aruannetele ja ettepanekutele ega hageja taotlustele lepingut muuta;
                           
                        
                              —
                           
                           
                              ta ei taganud, et projekti kriitilises faasis on olemas project officer;
                           
                        
                              —
                           
                           
                              ta rikkus määruse 1290/2013/EL (1) artiklit 40 selle lõikes 2 ette nähtud sõltumatute ekspertide kasutamise osas ning lõikes 3 sõltumatute ekspertide huvide konflikti kohta ette nähtud tingimusi.
                           
                        
            
                  3.
               
               
                  Kolmas õiguslik väide, et tehtud ilmselge hindamisviga
                  EASME on teinud ilmselge hindamisvea, kui ta tegi võlateatega koos saadetud viidete loetelus kindlaks, et projekt põhimõtteliselt ei vasta esitatud üldistele tehnilistele ja kaubanduslikele kirjeldustele, kuna ta jättis nende kindlaksmääramisel arvesse võtmata fakte ja dokumente.
               
            
                  4.
               
               
                  Neljas õiguslik väide, et on rikutud proportsionaalsuse põhimõtet
                  EASME on rikkunud proportsionaalsuse põhimõtet, kvalifitseerides hageja poolt teatatud kulutustest summas 804 020,75 eurot abikõlbmatuks kulutused kokku summas 263 028,89.
               
            
                  5.
               
               
                  Viies õiguslik väide, et on rikutud usaldusväärse finantsjuhtimise nõuet, eelkõige säästlikkuse ja tõhususe nõudeid
               
            EASME ei ole arvesse võtnud muutunud turuvajadusi ning hageja väiteid seoses sellega, et projekti on vaja muuta.
      
         (1)  Euroopa Parlamendi ja nõukogu 11. detsembri 2013. aasta määrus (EL) nr 1290/2013, millega kehtestatakse teadusuuringute ja innovatsiooni raamprogrammi „Horisont 2020“ aastateks 2014–2020 osalemis- ja levitamiseeskirjad ning tunnistatakse kehtetuks määrus (EÜ) nr 1906/2006 (ELT 2013, L 347, lk 81).